

VLADA REPUBLIKE HRVATSKE

Zagreb, 12. rujna 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo demografije i useljeništva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva Vlade Republike Hrvatske nad održavanjem konferencije MEETING G2.10 „Desetljeće poslovnog povezivanja“ |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj \_\_\_\_\_\_\_\_\_\_ 2024. donijela

**Z A K L J U Č A K**

1. Vlada Republike Hrvatske prihvaća pokroviteljstvo nad održavanjem konferencije MEETING G2.10 „Desetljeće poslovnog povezivanja“, sukladno zamolbi Udruge za poslovno povezivanje domovinske i iseljene Hrvatske - MEETING G2.
2. Prihvaćanjem pokroviteljstva Vlada Republike Hrvatske ne preuzima nikakve financijske obveze.

KLASA:

URBROJ:

Zagreb,

PREDSJEDNIK

mr. sc. Andrej Plenković

**O B R A Z L O Ž E N J E**

Zamolbu za pokroviteljstvo dostavio je predsjednik Udruge MEETING G2.

Udrugu za poslovno povezivanje domovinske i iseljene Hrvatske - MEETING G2 osnovali su povratnici i useljenici iz hrvatskog iseljeništva i jedna je od rijetkih udruga povratnika koja je aktivna i prepoznatljiva u području gospodarskog povezivanja, suradnje, poticanja i pružanja potpore povratku hrvatskih iseljenika odnosno njihovim potomcima.

Konferencija će se održati 14. i 15. studenoga 2024. godine u Zagrebu, u Kristalnoj dvorani hotela Westin. Konferencija će imati 10 panela i tematskih cjelina, podijelit će 10 ekskluzivnih nagrada za 10 uspješnih Hrvatica i Hrvata, 10 poslovnih ljudi iz Hrvatske i svijeta, obraditi aktualne teme, održati tradicionalni „WHO is WHO in G2" te svečanu dodjelu nagrada „Izvrsnost Meeting G2" / „Meeting G2 Excelence".

S obzirom na značaj i tradiciju ovih konferencija, aktivnosti u povezivanju hrvatskih iseljenika i njihovih potomaka s Hrvatskom u cilju suradnje i povratka koje kroz volonterske aktivnosti provode članovi Udruge za poslovno povezivanje domovinske i iseljene Hrvatske - MEETING G2, koji su i sami povratnici i useljenici iz hrvatskog iseljeništva, predlaže se Vladi Republike Hrvatske prihvaćanje ovoga pokroviteljstva.